มีพสพ.กับแฟนเมื่อวันที่15-17 มีนาคมที่ผ่านมาค่ะ กินยาคุมฉุกเฉินไป2แผงค่ะ หลังจากกินยาคุมฉุกเฉินเม็ดสุดท้ายครั้งล่าสุดไปได้5วัน มีเลือดไหลออกจากช่องคลอดค่ะ ไหลเพียงเล็กน้อย ไม่นานก็หยุด มีปวดท้องน้อยร่วมด้วยค่ะ แต่ปวดเบาๆ ไม่หนักเท่าปจด.ตอนแรกคิดว่าเป็นประจำเดือน แต่ไม่มีกลิ่นของประจำเดือนเลยค่ะ เป็นกลิ่นคาวเลือดธรรมดา เลยสงสัยว่าคือเลือดอะไรหรอคะ หรืออาจเป็นผลจากยาคุมฉุกเฉิน ขอบค่ะ🙏
สวัสดีครับSTSNเนื่องจากยาคุมฉุกเฉินจะทำให้ระบบฮอร์โมนแปรปรวน และ สร้างเมือกเพื่อลดการเข้าของอสุจิ ดังนั้น จึงอาจมีผลทำให้มีประจำเดือน หรือ มีเลือดออกทางช่องคลอด ก่อนกำหนดได้ครับ ด้วยเหตุนี้ จึงมีความเป็นไปได้ว่าเลือดออกทางช่องคลอดในครั้งนี้จะเป็นผลจากยาครับ อย่างไรก็ดี หากมีเลือดออกทางช่องคลอดมากกว่า 7 วัน ก็ควรพึงระวังสาเหตุอื่นอาทิเช่น เนื้องอกในมดลูก การติดเชื้อทางเพศสัมพันธ์ หรือ มีติ่งเนื้อที่ปากมดลูกด้วยครับสุดท้ายนี้ ขอแนะนำว่าไม่ควรใช้ยาคุมฉุกเฉินเป็นประจำ เพราะจะทำให้รอบเดือนผิดปกติ และประสิทธิภาพการคุมกำเนิดต่ำ เมื่อเทียบกับวิธีอื่นๆ หากต้องการป้องกันคุมกำเนิดอย่างปลอดภัย ควรใช้ถุงยาอนามัยและยาคุมแผงปกติดีกว่าครับ